# 2021 m. vasario mėn. padidėjo ES vidutinė didmeninė vištienos kaina

2020 m. vasario mėn. Europos Sąjungos (toliau – ES) vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina sudarė 189,62 ES EUR/100 kg ir buvo 2,94 proc. didesnė nei 2021 m. sausio mėn. (184,20 EUR/100 kg) ir 0,9 proc. mažesnė nei prieš metus.

Europos Komisijos duomenimis, 2020 m. vasario mėn. brangiausia vištiena buvo Suomijoje (305,65 EUR/100 kg), Vokietijoje (285,00 EUR/100 kg), Švedijoje (270,46 EUR/100 kg) ir Austrijoje (265,64 EUR/100 kg), o pigiausia – Lenkijoje (130,56 EUR/100 kg), Vengrijoje (141,1 EUR/100 kg), (Rumunijoje (142,14 EUR/100 kg) ir Lietuvoje (143,52 EUR/100 kg). 2021 m. vasario mėn., palyginti su 2020 m. tuo pačiu laikotarpiu, vidutinė didmeninė viščiukų broilerių kaina daugelyje šalių mažėjo. Tuo pačiu laikotarpiu viščiukų broilerių skerdenų kaina labiausiai padidėjo Italijoje (14,5 proc.) ir Slovėnijoje (8,3 proc.), o sumažėjo Čekijoje (22,9 proc.) ir Ispanijoje (11,4 proc.).

Lietuvoje parduodama broilerių mėsos kaina 2021 m. vasario mėn. buvo 0,55 proc. didesnė nei šių metų sausio mėn. (142,41 EUR/100 kg) ir palyginti su 2020 m. vasario mėn. sumažėjo 4,8 proc. Lietuvoje parduodamos vištienos paklausa nemažėjo, jos kaina buvo 24,31 proc. žemesnė nei vidutiniškai ES.

Analizuojamu laikotarpiu Latvijoje viščiukų broilerių skerdenų didmeninė pardavimo kaina sudarė (183,00 EUR/100 kg) ir buvo 11,69 proc. didesnė nei 2020 metų vasario mėn. (163,85 EUR/100 kg).

 Šaltinis : EK